Mi ara yessaweḍ llufan (07) n wussan deg leɛmar-is, xeddemen-as sbuɛ. Ass-nni, zellun fell-as ufrik neɣ ktar n yiwen, yal yiwen yestabaɛ sɛaya-ines, tteɛraḍen-d akk tawacult d iḍulan, mbla ma nettu leḥbab d tejmaɛit. Deg imekli, nessebbay iwzan deg aman alma rekmen, mbeɛd ad ten-dehnen s wudi ma yella neɣ s zzit, yal tlata neɣ rebɛa n tlawin ad ččent deg yiwet n tbaqit. Mi d-yiweḍ imensi xeddemen seksu s uksum, yerna yettili wurar, tilawin tt-ɣennint, ceṭṭeḥent , ttawint-d cnawi ideg ččekkirent taḥennat d mmi-s amecṭuḥ, amakken ttakent-as lburuk, ula d irgazen ttbaraken baba-s n llufan.